open-index/open-wikipedia-markdown huggingface dataset:
Nivalan paloasema

**Nivalan paloasema** on Nivalassa sijaitseva Pohjois-Pohjanmaan pelastuslaitoksen käytössä oleva paloasema. Se sijaitsee vajaan kilometrin päässä Nivalan keskustasta Haapajärvelle päin Haapajärventien varrella. Paloasema on valmistunut vuonna 2010. Paloasema on Pohjois-Pohjanmaan pelastuslaitoksen paloasema numero 61.

## Historia
### Vanha paloasema
Nivalan vanha paloasema oli rakennettu vuonna 1966 ja se sijaitsi kaupungintalon vieressä Maitotiellä. Rakennus toimii tällä hetkellä paikallisen yrityksen varastona.

Paloasema oli tiloiltaan ahdas ja epäkäytännöllinen (esim. ajoneuvokalustoa oli sijoitettuna myös muissa lähistöllä olevissa halleissa) ja lisäksi se oli homeessa. Viimeiset pari vuotta ennen uutta paloasemaa mm. henkilökunnan toimistot olivat sijoitettuna paloaseman pihalle parakkeihin.

### Uusi paloasema
Nivalan uuden paloaseman rakentaminen alkoi elokuussa 2009. Paloasemarakennuksen kustannusarvio oli noin 2,6 miljoonaa euroa. Palosuojelurahasto myönsi paloaseman rakentamiseen 350&nbsp;000 euroa tukea.

Paloaseman rakennutti Nivalan Teollisuuskylä Oy, joka vuokrasi rakennuksen Nivalan kaupungille ja siten pelastuslaitoksen käyttöön. Uusi paloasema otettiin käyttöön 20.3.2010.

Uuden paloaseman myötä paloaseman lähtöajat lyhenivät huomattavasti VPK:n henkilöstön asuessa valtaosin kaupungin Haapajärven puolella ja kaikki kalusto saatiin sijoitettua ns. yhden katon alle.

## Kalusto

* Pelastusyksiköt PP 611 ja PP 6112
* Säiliöyksikkö PP 613
* Johto-/tarkastusautot PP 617 ja PP 047
* Vene PP 618
* Telamönkijä PP 6188
* Perustason ambulanssi PP 532
* Hoitotason ambulanssi PP 525

## Valmius ja henkilöstö
Nivalan paloasemalla ei ole pelastustoimen ympärivuorokautista miehitystä, hoitotason ambulanssi on välittömässä lähtövalmiudessa ympärivuorokautisesti ja perustason ambulanssi joka päivä kello 8-20. Pelastustoimen lähtövalmius on varmistettu virka-ajan ulkopuolella vapaamuotoisella varallaololla, ja on vähintään 1+3 henkilöä 5 minuutin lähtövalmiudella kaikkina vuorokaudenaikoina.

Paloasemalla työskentelee Nivalan paloasemaryhmän päällikkö, palomestari, ylipalomies, palomies, varustehuoltaja (hoitaa koko pelastuslaitoksen varustehuollon)(edelliset virka-aikana) sekä ambulanssien henkilökunta.

Pelastustoimen operatiivisen toiminnan paloasemalta hoitaa yhdessä vakinaisen henkilökunnan kanssa vuonna 1914 perustettu Nivalan VPK.

## Lähteet

## Aiheesta muualla
*Nivalan paloasema Jokilaaksojen pelastuslaitoksen internet-sivuilla  jokipelastus.fi
Pávlos Fýssas

**Pávlos Fýssas** (, taiteilijanimeltään **Killah P**, 10. huhtikuuta 1979 – 18. syyskuuta 2013 Ateena) oli kreikkalainen kansalaisaktivisti ja rap-artisti. 

Muun muassa antifasistisessa toiminnassa mukana ollutta Fýssasta puukotettiin syyskuussa 2013 Pireuksen satamakaupungissa hänen ollessaan poistumassa tyttöystävänsä kanssa paikallisesta kahvilasta. Fýssas kuoli myöhemmin ateenalaisessa sairaalassa. Puukotuksesta pidätettiin 45-vuotias äärioikeistolaisen Kultainen aamunkoitto -puolueen jäsen.

Fýssaksen murha aiheutti Kreikassa mellakoita, jossa väkijoukot hyökkäsivät Kultaisen aamunkoiton toimistoihin eri puolilla maata. Poliisi suoritti myös useita iskuja puolueen tiloihin. Hänen puukotuksensa oli ensimmäinen vakava väkivallanteko, joka kyettiin yhdistämään suoraan Kultaisen aamunkoiton jäseniin. Tapauksen johdosta Kreikan hallitus harkitsi puolueen kieltämistä. 

## Lähteet
Santamartankerttuli

**Santamartankerttuli** (*Myiothlypis basilica*) on kerttulien heimoon kuuluva varpuslintu.

## Levinneisyys
Santamartankerttulia tavataan pienellä ja hajanaisella alueella Sierra Nevada de Santa Martan vuoristossa Kolumbiassa. Sen kannaksi arvioidaan 1&nbsp;000–2&nbsp;499 yksilöä. Laji on luokiteltu silmälläpidettäväksi pienen levinneisyytensä vuoksi.

## Elinympäristö
Santamartankerttuli elää kosteissa vuoristometsissä, usein pienten vuoristopurojen läheisyydessä. Sen elinympäristöissä esiintyy usein *[[Chusquea]]*-suvun bambuja. Lajia on havaittu 2&nbsp;100–3&nbsp;000 metrin korkeudella merenpinnasta.

## Lähteet
Harmaarintakerttuli

**Harmaarintakerttuli** (*Myiothlypis cinereicollis*) on kerttulien heimoon kuuluva varpuslintu.

## Levinneisyys
Harmaarintakerttulia tavataan Venezuelan länsiosissa ja Kolumbian koillisosissa. Lajia on kuvattu harvinaiseksi ja paikalliseksi, ja se on vähenemässä elinympäristöjen tuhoutumisen vuoksi.

## Elinympäristö
Harmaarintakerttuli elää vuoristometsissä ja metsänreunoilla 800–2&nbsp;100 metrin korkeudella merenpinnasta.

## Lähteet
Citizen Peter

**Citizen Peter** on  Antti Alasen ja saksalaisen kriitikon Olaf Möllerin toimittama teos suomalaisesta elokuvahistorioitsija ja -ohjaaja Peter von Baghista. Teos ilmestyi 2013, ja sen on kustantanut Like. Teos sisältää 50 von Baghin tuntevan elokuva-alan ja sen ulkopuolisten kirjoittajan tekstejä ja muistikuvia sekä valokuvia. Kyseessä on juhlakirja 70 vuotta täyttäneelle von Baghille ja se on tehty hänen luvallaan.

Teoksen motoksi on merkitty von Baghin sanat: "Jos sinulla on neljä projektia kesken etkä tiedä, miten selviäisit niistä, ota vielä yksi", jotka kuvaavat hänen tyyliään ja tahtiaan.

Mukana on eri kirjoittajien artikkeleiden lisäksi myös von Baghin omaa, ennen julkaisematonta materiaalia, luettelot hänen kirjoistaan, elokuvistaan ja radio- ja televisio-ohjelmistaan sekä luettelot Love Kirjat -kustantamon julkaisuista ja Sodankylän elokuvajuhlien vieraista.

Kirjan nimi tuo mieleen Orson Wellesin elokuvan *[[Citizen Kane]]*, kuten Antti Alanen alkusanoissa sanoo, mutta kirjan toisen toimittajan Olaf Möllerin mukaan viittaus liittyy pikemminkin von Baghin erääseen tv-dokumenttiin, Pekka ja Pätkä -ohjaaja Armand Lohikosken muotokuvaan *Kansalainen Puupää*, sillä "Peter välittää Lohikosken tapaisista henkilöistä ja asioista, joista muut eivät välitä".

Arviossaan Risto Löf toteaa, että kirja on onnistunut välttämään juhlakirjojen pahimman ongelman pönötyksen, joskaan turhilta ylisanoilta ei täysin ole vältytty. 

## Lähteet
Bo Ekelund

**Bo Daniel Ekelund** (26. heinäkuuta 1894 Gävle, Ruotsi – 1. huhtikuuta 1983, Saltsjöbaden, Ruotsi) oli ruotsalainen urheilujohtaja ja yritysjohtaja ja olympiapronssia Antwerpenissä saavuttanut korkeushyppääjä.

Ammatillisen uransa Bo Ekelund teki yritysjohdossa. Hän aloitti AB Armerad Betong -yrityksessä 1923. Hänestä tuli yrityksen toimitusjohtaja vuosiksi 1951–1960 ja yrityksen hallituksen puheenjohtaja 1960–1967.

Ekelundin päälaji urheilussa oli korkeushyppy. Siinä hän saavutti olympiapronssia Antwerpenin kisoissa 1920 tuloksella 190. Ruotsin mestaruuden hän voitti kahdesti, vuosina 1919 ja 1920. Hän teki vuonna 1919 sen aikaisen Ruotsin ennätyksen 193 cm. Urheilu-urallaan Ekelund edusti Tukholman Studenters IF- sekä malmöläisiä Malmö AI- ja IFK Malmö -seuroja. Hän oli uransa jälkeen vielä IFK Malmön puheenjohtaja vuosina 1934–1945. Urheilumenestyksensä perusteella hänet valittiin Ruotsin yleisurheilijoiden Fall of Fameen eli Stora Grabbareihin numerolla 39. Hän itse oli ideoimassa Stora Grabbar -toimintaa, joka luotiin vuonna 1928.

Uransa jälkeen hän jatkoi ensin kansallisena urheilujohtajana ja edelleen kansainvälisenä tunnettuna ja arvostettuna urheilujohtajana. Hän oli Ruotsin yleisurheiluliiton puheenjohtaja vuosina 1925–1934. Vuodesta 1926 hänet valittiin Ruotsin urheiluliiton hallitukseen ja 1929 Ruotsin olympiakomiteaan, jossa hän toimi vuoteen 1966. Tehtävässään Ruotsin yleisurheiluliiton puheenjohtajana hän oli läheisessä kanssakäymisessä Suomen vastaavan järjestön Suomen Urheiluliiton (SUL) ja sen puheenjohtajan Urho Kekkosen kanssa yli 20 vuoden ajan 1920-luvun lopulta aina 1950-luvun alkuun.

Ekelundin kansainvälinen urheilujohtajaura alkoi vuonna 1926, kun hänet valittiin Kansainvälisen yleisurheiluliiton IAAF:n sääntökomiteaan, 1930 sihteeriksi vuoteen 1946 ja vuodesta 1946 sen hallituksen jäseneksi. Vuonna 1938 hän oli Pariisissa järjestettyjen yleisurheilun EM-kisoihin IAAF:n asettama ylijohtaja. Vuonna 1948 hänet valittiin kreivi Clarence von Rosenin seuraajana Kansainvälisen olympiakomitean (KOK) ruotsalaisjäseneksi, jossa tehtävässä hän toimi aina vuoteen 1965. Vuosina 1957–1962 hän toimi KOK:n toimeenpanevassa komiteassa. Hänen päättäessään uransa KOK:n toimeenpanevassa komiteassa Ruotsin vahva pitkäaikainen asema olympialiikkeen ylimmässä johdossa päättyi. Ekelund joutui hankalaan tilanteeseen vuoden 1932 Los Angelesin olympialaisissa, kun Paavo Nurmi julistettiin ammattilaiseksi. Hän leimautui KOK:n silloisen ruotsalaisen varapuheenjohtajan Sigfrid Edströmin kanssa pääsyylliseksi Nurmen ammattilaiseksi julistamiseen.

Hänelle myönnettiin Suomen urheilun kultainen ansioristi vuonna 1949. Vuonna 1983 eli Ekelundin kuolinvuonna ruotsalainen Urheilun ystävät -järjestö eli Riksidrottens Vänner (Föreningen RV) päätti perustaa Bo Ekelunin nimeä kantavan rahaston, josta annetaan vuosittain urheilun järjestötoiminnassa toimivalle johtajalle stipendi.

## Lähteet
* 

### Viitteet
Tigerhead

**Tigerhead** on virolaisen poplaulaja Iiris Vesikin kappale. Sen julkaisi Universal Music Group singlenä 31. toukokuuta 2013. Single on julkaistu osana Iiriksen "*[[Chinaberry Girl]]*" EP:tä. Kappaleesta tehty musiikkivideo voitti Estonian Music Awards -palkintogaalassa parhaan musiikkivideon palkinnon.

## Lähteet
Marseillen vanha satama

**Marseillen vanha satama** (*Vieux-Port*) on fokaialaisten vuonna 600 eaa. suojaisaan lahdenpoukamaan perustaman Massilian kaupungin satama. Massiliasta on kehittynyt vuosisatojen saatossa Ranskan toiseksi suurin kaupunki Marseille. Suurin osa kaupungin historiallisista nähtävyyksistä on tämän vanhan sataman lähistöllä. Satama-altaan suuta on vartioimassa kaksi linnaketta: Fort Saint-Jean ja Fort Saint-Nicolas. Nykypäivän valtamerialuksille on rakennettu uusi satama läheisiin Jollietten altaisiin.

## Vanhan sataman nähtävyyksiä

**Kartan numerointi:** 1. Jardin des vestiges, 2. Marseillen historiallinen museo, 3. Palais de la Bourse, 4. Église des Augustins, 5. Place du Général-de-Gaulle, 6. Marseillen ooppera, 7. Oikeuspalatsi, 8. Fort Saint-Nicolas, 9. Palais du Pharo, 10. Fort Saint-Jean, 11. Église Saint-Laurent, 12. Kaupungintalo, 13. Place Jules-Verne, 14. Hôtel Daviel, 15. Église Notre-Dame-des-Accoules, 16. Place de Lenche, 17. Place des Moulins, 18. Hôtel-Dieu, 19. Église Saint-Cannat, 20. La Vieille Charité, 21. Marseillen katedraali.

## Lähteet

## Aiheesta muualla
Juankosken lukio

**Juankosken lukio** on pienehkö, Kuopion Juankosken taajamassa toimiva, toisen asteen yleissivistävää koulutusta tarjoava yleislukio. Vuonna 2018 siellä opiskeli 64 lukiolaista.  

Koulussa voi opiskella yhdeksää kieltä ja yrittäjyyttä.  Kielivalikoimaan kuuluvat ruotsin ja englannin lisäksi saksa, ranska, espanja, venäjä ja viro. Näiden lisäksi Isoverstaassa voi opiskella italiaa ja japania. 

Kansainvälisiä yhteyksiä pidetään yllä Comenius-projektien kautta. Lisäksi oppilasvaihtoa tehdään muun muassa Saksan Hamelnissa sijaitsevan Schiller Gymnasiumin kanssa.

## Lähteet
Julius Holmberg

**Julius Holmberg** (22. heinäkuuta 1908 Nurmijärvi – 11. helmikuuta 1987 Helsinki) oli suomalainen eläinlääkäri ja Valtion eläinlääketieteellisen laitoksen johtaja professorin arvonimellä.

Holmberg valmistui ylioppilaaksi 1927, eläinlääkäriksi 1934, eläinlääketieteen tohtoriksi 1936. Hän toimi Maatalousministeriön eläinlääkintäosaston ylimääräisenä eläinlääkärinä 1937–1946, valtion eläinlääketieteellisen laboratorion laboraattorina 1946–1951, eläinlääkintäneuvoksena ja toimistopäällikkönä 1952–1962, neuvottelukunnan johtajana 1963–1974, Valtion eläinlääketieteellisen laitoksen johtajana ja professorina 1963–1973. Hän oli Eläinlääketieteellisen korkeakoulun yleisen mikrobiologian opettaja 1947–1950.

Hän sai eläinlääketieteen kunniatohtorin arvon Helsingin yliopistosta 1965 ja Norjasta 1970.

## Lähteet
Otto Holmberg

**Otto Walter Holmberg** (26. tammikuuta 1868 Heinola – 17. toukokuuta 1942 Helsinki) oli suomalainen kenraalimajuri, jonka arvon hän sai 1918. Hän oli Nuutajärven lasitehtaan toimitusjohtajana 1907–1942. Kansalaissodassa hän oli ylipäällikön päämajan päivystävä kenraali.

Holmbergin vanhemmat olivat majuri Otto Leopold Holmberg (1823–1908) ja Lydia Adolfina Ulrika Melcher Sofia Strömm (1826–1908). Hän oli naimisissa 1907–1920 Alma Alexandra Emilia Costianderin (1870–1920) kanssa ja vuodesta 1926 Hilda Engströmin (1882–1945) kanssa.

## Kuvia

Tiedosto:Lottorna har besök av Mannerheim 1920 SLS 1555 1023.jpg|alt=|Mannerheim ja Holmberg vierailevat Lotilla noin vuonna 1920. Kuva Bernhard Åström.
Tiedosto:Mannerheim på besök i Hangö 1920 SLS 1555 1022.jpg|alt=|Mannerheim ja Holmberg vierailevat Hangossa noin vuonna 1920. Kuva Bernhard Åström.


## Lähteet
DEUS

**dEUS** on belgialainen rockyhtye, joka on perustettu Antwerpenissä vuonna 1991. Bändin nykyiset jäsenet ovat solisti-kitaristi Tom Barman, Klaas Janzoons (koskettimet, viulu), Stéphane Misseghers (rummut), Alan Gevaert (basso) sekä Mauro Pawlowski (kitara, taustalaulu).

Yhyte teki läpimurron vuonna 1994 albumillaan *Worst Case Scenario*.

## Diskografia
### Studioalbumit
* 
* 
* 
* 
* 
* 
* 

### EP:t, DVD:t ja kokoelma-albumit
* 
* 
* 
* 

## Lähteet
Amelia Andersdotter

**Amelia Andersdotter** (s. 30. elokuuta 1987 Enköping) on ruotsalainen poliitikko. Hän nousi Euroopan parlamenttiin vuonna 2009 toisena jäsenenä Ruotsin Piraattipuolueen listoilta Christian Engströmin lisäksi. Kumpikaan ei kyennyt uusimaan paikkaansa vuoden 2014 eurovaaleissa, ja Piraattipuolue jää ilman edustusta Europarlamentissa.

Andersdotter on ollut jäsenenä Euroopan parlamentin teollisuus-, tutkimus- ja energiavaliokunnassa sekä suhteista Korean niemimaahan vastaavassa valtuuskunnassa. Hän oli vaalikaudella 2009–2014 Euroopan parlamentin nuorin jäsen.

## Lähteet

## Aiheesta muualla

*
Virkasuhde

**Virkasuhde** on julkisoikeudellinen palvelussuhde, jossa valtio tai kunta on työnantajana ja virkamies tai viranhaltija työn suorittajana.

Virkasuhteeseen on lain mukaan palkattava kaikki ne henkilöt, jotka käyttävät työssään merkittävää julkista valtaa. Kuten työsuhde, myös virkasuhde voi olla luonteeltaan määräaikainen tai osa-aikainen. Virkasuhteeseen voi sisältyä koeaika, jonka aikana virkasuhde voidaan purkaa ilman erityistä syytä. Määräaikaisuus voi kestää enintään viisi vuotta. Tätä pidemmät määräaikaisuudet katsotaan toistaiseksi voimassa oleviksi. Työsuhteesta poiketen määräaikaisen virkasuhteen voi irtisanoa kumpi tahansa osapuoli milloin vain, mikäli tähän on laillinen syy. Määräaikaisuuksien ketjuttaminen on kielletty samaan tapaan kuin työsuhteissakin.

Virkasuhteen oikeusvaikutukset ovat pääasiassa samat kuin työsuhteenkin. Merkittävin ero on, että virkamies on aina rikoslain virkarikossäännösten alainen ja että hänet voidaan pidättää virantoimituksesta rikostutkinnan ajaksi. Virkasuhteen lomauttamisen, irtisanomisen ja purkamisen edellytykset ovat pääosin samat. Virkamies valittaa kuitenkin laittomasta irtisanomisesta tai virkasuhteen purusta hallinto-oikeuteen yleisen alioikeuden sijasta. Mikäli irtisanominen tai virkasuhteen purku on aiheeton, virkamiehellä on oikeus päästä takaisin entisiin tehtäviinsä.

## Aiheesta muualla
* 
*
Ruijan Suomenkielinen Lehti

**Ruijan Suomenkielinen Lehti** oli suomenkielinen Norjan Vesisaaressa vuonna 1877 ilmestynyt sanomalehti. Ruijan Suomenkielisen Lehden perusti Israel Bergström, joka oli muuttanut Vesisaareen Ruotsin suomenkielisestä Länsipohjasta.

Lehden toimittajana toimi suomalainen ylioppilas J. G. Cajan. Päätoimittaja Bergström hoiti myös raha-asiat. Alkuvaikeutena oli, ettei sanomalehden painaneessa kirjapainossa ollut tarpeeksi ä-kirjaimia. Lehdessä oli uutisia Norjasta ja Suomesta, alueen suomalaisille suunnattua tietoa esimerkiksi kalastuksesta ja hylkeenpyynnistä sekä mainoksia. 1877 ulkomaanuutisista Ruijan Suomenkielinen Lehti käsitteli esimerkiksi Venäjän ja Turkin sotaa.

Ruijan Suomenkielinen Lehti oli tarkoitettu alueen suomenkieliselle väestölle, joka muodosti tuohon aikaan huomattavan osan Vesisaaren kunnan väestöstä. Paulaharjun mukaan Vesisaaren suomalaiset muodostivat väestön enemmistön 1870-luvulla ja Ruijassa asui ainakin 6000 suomenkielistä. 

Alueen norjalainen hallinto ei kuitenkaan hyväksynyt suomenkielistä sanomalehteä. Norjan viranomaiset ja papit ryhtyivät vastatoimiin lehteä vastaan. Harvoja norjalaisia, jotka julkisesti puolustivat Ruijan Suomenkielistä Lehteä oli Karl Akre, joka oli opettanut paikallisia suomalaisia. Norjalaisten vastustus johtui maan hallituksen politiikasta, joka pyrki assimiloimaan saamen- ja suomenkieliset vähemmistöt norjalaisiin.

Ruijan Suomenkielinen Lehti lakkasi ilmestymästä vain 25 numeron jälkeen.  Lehti ilmestyi 1.7 - 12.12.1877. 

## Lähteet
Otto Maja

**Otto Maja** (s. 14. syyskuuta 1987) on suomalainen kuvataiteilija, joka on erikoistunut katutaiteeseen.

Helsingissä asuva Maja on opiskellut muun muassa graafista suunnittelua Kymenlaakson opistossa Anjalankoskella sekä toiminut opettajana samassa oppilaitoksessa. Helsingin lisäksi Maja on asunut ja työskennellyt myös Jurvalla. Majalla on ollut useita näyttelyitä eri puolilla Suomea. Vuonna 2012 hän osallistui yhteisnäyttelyyn Porin taidemuseossa muun muassa italialaisen katutaiteilijan Blun sekä ranskalaisen Invaderin kanssa. 

Heinäkuussa 2013 Otto Maja toteutti Pauligin sponsoroimana Suomen suurimman seinämaalauksen Porin Postitalon seinään. Hän kuuluu myös Nimi-taidekollektiivin perustajiin. Sen tarkoituksena on esitellä verkossa suomalaista katutaidetta.

## Lähteet

## Aiheesta muualla
*Nimi-kollektiivin kotisivut
Robin Lardot

**Robin Derek Lardot** (s. 10. joulukuuta 1962 Helsinki) on suomalainen lakimies ja Keskusrikospoliisin päällikkö lokakuusta 2013 alkaen. Lardot on suorittanut poliisimiehistön virkatutkinnon 1986 ja valmistunut oikeustieteen kandidaatiksi 1994.

Lardot on toiminut Oulun ja Tornion poliisipiirissä, keskusrikospoliisissa ja oikeusministeriössä. Hän on ollut myös Kristiinankaupungin ja Uudenkaarlepyyn nimismiehenä. 

Lardot oli yhtenä syytettynä Suomen historian suurimmassa poliisioikeudenkäynnissä, jossa selvitettiin ylimmän poliisijohdon ja Helsingin poliisilaitoksen menettelyä tietolähteiden rekisteröinnissä. Hänet vapautettiin syytteistä. 

Syyskuussa 2019 hovioikeus päätti ottaa Lardotin virkarikossyytteen käsittelyyn. 

Maaliskuussa 2021 Helsingin hovioikeus hylkäsi syytteen.

## Lähteet
Erna

**Erna** on naisen etunimi. Se on alkujaan englantilainen lyhentymä nimestä *Ernestine*, joka on Ernst-nimen naispuolinen vastine.

Suomessa nimi Erna on syyskuuhun 2025 mennessä annettu 860 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Ernan nimipäivä on 20. syyskuuta. 

## Tunnettuja Erna-nimisiä

* Erna Aaltonen (s. 1951), suomalainen keramiikkataiteilija
* Erna Berger (1900–1990), saksalainen oopperalaulaja ja näyttelijä
* Erna Bogen-Bogáti (1906–2002), unkarilainen miekkailija
* Erna Flegel (1911–2006), saksalainen sairaanhoitaja, Hitlerin lähipiirin henkilö
* Erna Gräsbeck-Järnefelt (1879–1958), suomalainen oopperalaulaja
* Erna Kentala (s. 1963), suomalainen pesäpalloilija
* Erna Osland (s. 1951), norjalainen kirjailija
* Erna Siikavirta (s. 1977), suomalainen pianisti
* Erna Solberg (s. 1961), norjalainen poliitikko, pääministeri 2013–2021
* Erna Spoorenberg (1926–2004), alankomaalainen ooppera- ja konserttilaulaja
* Erna Tauro, o.s. *Pergament* (1916–1993), suomalainen pianisti, teatterimuusikko ja säveltäjä
* Erna Wallisch (1922–2008), saksalainen keskitysleirivartija ja murhaepäilty
* Erna von Weymarn-Petersen (1889–1950), suomalainen laulaja ja musiikkipedagogi

## Nimen muita merkityksiä

* Erna, Virossa tiedustelu- ja sissitehtävissä vuonna 1941 toiminut Suomessa sotilaskoulutuksen saaneista virolaisista muodostettu partio
* 406 Erna, päävyöhykkeen asteroidi

## Lähteet

## Aiheesta muualla
Aina (albumi)

**Aina** on rap-yhtye Gasellien toinen pitkäsoitto, joka julkaistiin Monsp Recordsin kautta 25. lokakuuta 2013. Albumin ensimmäinen musiikkivideo julkaistiin helmikuussa 2013 kappaleesta "Jäniksen vuosi" ja toinen musiikkivideo kappaleesta "Mä meen naimisiin" saman vuoden toukokuussa. Kolmas musiikkivideo julkaistiin syyskuussa 2013 kappaleesta "2006" ja neljäs lokakuussa kappaleesta "Heimo". Joulukuun lopulla 2013 julkaistiin vielä musiikkivideo kappaleesta "Millennium". Albumi nousi ilmestymisviikollaan (44/2013) Suomen virallisen albumilistan sijalle 16.

## Kappaleet
# 
#  
# 
# 
# 
# 
# 
# 
# 
# 

## Arvostelut
* Desibeli.net: 
* Keskisuomalainen: *positiivinen*
* Nuorgam: 73/100
* Rumba: 
* Soundi: 

## Lähteet
Kihlaus (vuoden 1955 elokuva)

**Kihlaus** on Erik Blombergin ohjaama elokuva vuodelta 1955. Elokuva perustuu Aleksis Kiven näytelmään *[[Kihlaus (näytelmä)|Kihlaus]]* (1866).

## Tuotanto
Kiven näytelmästä oli tehty aiemmin kaksi elokuvaa, Oski Talvion ohjaama *[[Kihlaus (vuoden 1920 elokuva)|Kihlaus]]* vuodelta 1920 ja Teuvo Puron ohjaama *[[Kihlaus (vuoden 1922 elokuva)|Kihlaus]]* vuodelta 1922. 

Tähän pitempään versioon tehtiin johdanto, joka kertoo Eevan ja Aapelin lapsuudesta sekä Aapelin tuntemuksista ennen kosioretkelle lähtöä. Muuten käsikirjoituksen repliikit ovat kaikki peräisin näytelmästä. Lopun kamera-ajo tehtiin teknisten laitteiden puutteessa kiinnittämällä kattoon tuoli, jossa kuvaaja Blomberg istui, ja ripustusköyttä kierrettiin ja päästettiin pyörimään ja häntä ohjattiin jaloista.

## Näyttelijät

## Arviot
Elokuva sai sekä kehuvia että kriittisiä arvioita. Kun näytelmässä ei ole riittävästi ainesta, Valma Kivitien mukaan lisäys on rikkonut hienon taideteoksen. Leo Nordberg totesi, että lopun tanssijakso on ”liiankin riehakas piste muuten luonteeltaan verraten harvakäyntiselle komedialle”. Juha Nevalainen kiitti elokuvan yleistä henkeä: ”– – hitaus, millä elokuvan tapahtumat edistyvät, on oivallinen tyylikeino, joka auttaa katsojaa uppoutumaan komedian hienoon henkeen”.

## Lähteet

## Aiheesta muualla
*
Kainalo- ja kyynärsauvat

**Kainalo- ja kyynärsauvat** ovat kävelyn apuvälineitä, joita käytetään tilapäisen sairaustapauksen tai pysyvän vamman yhteydessä. Sauvojen käyttö on tarpeellista, kun painoa pitää siirtää pois jaloilta. Mikäli sauvoja joudutaan käyttämään pitkiä aikoja, tai jatkuvasti, on erittäin tärkeää, että kädensija ja kyynärmansetti ovat käyttäjälle mahdollisimman ergonomiset. Kyynärsauvat ovat toiminnallisuudeltaan paremmat käveltäessä kuin kainalosauvat, myös vartalon asento on parempi. Kyynärsauvat vaativat käyttäjältä enemmän yläraajojen toimintakykyä, kuin kainalosauvat.

Kävelykeppiä puolestaan käytetään tilanteessa, jossa tuen tarve on vähäisempi.

## Katso myös
* Rollaattori

## Lähteet

## Aiheesta muualla
Saksan 22. panssaridivisioona

**22. panssaridivisioona** () oli syyskuussa 1941 Ranskassa perustettu Saksan maavoimien panssariyhtymä toisessa maailmansodassa.

## Perustaminen
Divisioona perustettiin 25. syyskuuta 1941 Lounais-Ranskassa Niortin alueella. Esikunta muodostettiin alueella olleen 101. panssariprikaatin esikunnasta. Divisioonan kalustona olivat tšekkiläisvalmisteiset Panzer 38(t) -panssarivaunut, joiden tarjoama suoja ja aseistus olivat alimitoitettuja itärintaman  olosuhteisiin. 

## Historia
Divisioona lähetettiin maaliskuussa 1942 itärintamalle Etelän armeijaryhmään. Tulikasteessaan 20. maaliskuuta yhtymä menetti kolmanneksen miehistään, minkä jälkeen se pidettiin Krimillä. Divisioona osallistui Mansteinin suunnittelemaan operaatio Trappenjagdiin. Toukokuussa divisioona lähetettiin pohjoiseen Harkovan alueelle, jossa se osallistui kesähyökkäykseen. Se oli mukana Rostovin taistelussa 22. heinäkuuta.

Romanian 1. panssaridivisioonan kanssa se muodosti XLVIII panssariarmeijakunnan, jonka tehtävänä oli suojata Stalingradiin edenneen Saksan 6. armeijan pohjoinen sivusta. Neuvostoliiton joukot aloittivat 19. marraskuuta operaatio Uranuksen, jonka seurauksena syntyi Stalingradin motti. Petshanyn taistelussa 19.-22. marraskuuta  divisioona tuhoutui ja sen eloonjääneet vetäytyivät Chirjoen taakse, jossa he liittyivät muodostettuihin taisteluosastoihin. Divisioona lakkautettiin huhtikuussa 1943.
## Komentajat
* kenraaliluutnantti Wilhelm von Apell perustaminen - 7. lokakuuta 1942
* kenraaliluutnantti Hellmut von der Chevallerie 7. lokakuuta - 1. marraskuuta 1942
* kenraaliluutnantti Eberhard Rodt 1. marraskuuta 1942 - lakkauttaminen

## Lähteet
* 

### Viitteet
22. divisioona

**22. divisioona** voi tarkoittaa seuraavia asioita:

## Asevoimien yhtymät
;Suomi
* 22. divisioona (talvisota)
;Muut maat
* Saksan 22. jalkaväkidivisioona
* Saksan 22. panssaridivisioona
Charing Cross Bridge (Robert Goff)

**Charing Cross Bridge** on englantilaisen taiteilijan Robert Goffin kuivaneulatyö, 25,4×18,3 cm. Työ on ajoittamaton ja se kuuluu Ateneumin taidemuseon Ester ja Jalo Sihtolan kokoelmiin.

Robert Goff oli paljon mukana Lontoon taidenäyttelyissä 1800-luvun lopun vuosikymmeninä. Hän maalasi etupäässä maisemia, teki graafisia töitä ja kuvitti kirjoja. Goff kuvasi paljon Italiaa, mutta tämä *Charing Cross Bridge* - työ kuvaa Lontoossa olevaa Charing Cross-siltaa, jota on hyvin paljon esitetty maalaustaiteessa.

## Lähteet

## Aiheesta muualla
* Suomen Kansallisgalleria: Kokoelmat: Charing Cross Bridge. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FTeos_A50B11C2-7872-4A66-8BA7-EDB38F61F940 

## Luokat
Asetelma (Juan Gris)

**Asetelma** on espanjalaisen taiteilijan Juan Grisin ajoittamaton kubistinen litografia. Kooltaan tämä työ on 24×33 cm ja se kuuluu Ateneumin taidemuseon Ester ja Jalo Sihtolan kokoelmiin.

Juan Gris muutti Espanjasta Pariisiin vuonna 1906. Hän oli osaltaan mukana kubistien ensimmäistä aaltoa ja hänen tuttavapiiriinsä kuuluivat monet kubismin ´suurnimet´kuten Georges Braque, Fernand Leger ja Picasso. Gris debytoi näyttelyssä vuonna 1912.

Tässä *Asetelma*- työssä on pöydän päällä kitara, hedelmiä, maitotölkki ja vihkoja kuvattu neljällä värillä. Näiden alla on allekirjoitus: Juan Gris.

## Lähteet

## Aiheesta muualla
* Suomen Kansallisgalleria: Kokoelmat: Asetelma. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FTeos_BC2EA719-71C4-40F1-A631-F7244719EA94&imagesize=0 

## Luokat
Asetaalit

**Asetaalit** ovat orgaanisia yhdisteitä, joiden yleinen rakenne on R2C(OR')2, missä R merkitsee orgaanista ryhmää. Niitä voidaan siis pitää diolien dieettereinä. Asetaaleja valmistetaan tyypillisesti aldehydien tai ketonien ja alkoholien välisellä reaktiolla. Ketoneista johdettuja asetaaleja kutsutaan usein **ketaaleiksi**. Asetaaleja käytetään polttoaineiden lisäaineena, erityisesti urheiluautoissa, liuottimina, hajusteissa ja aldehydien ja ketonien suojaryhminä.

## Synteesi ja reaktioita
Asetaaleja voidaan valmistaa alkoholien nukleofiilisella additiolla aldehydeihin tai ketoneihin. Reaktio on kaksivaiheinen ja välituotteena muodostuu hemiasetaali. Hemiasetaalin muodostumista voidaan katalysoida joko emäksen tai hapon avulla, mutta asetaali muodostuu ainoastaan happokatalyytin avulla. Happo voi olla joko Brønsted–Lowry-teorian mukainen happo tai Lewis-happo, kuten titaanitetrakloridi, ruteniumkloridi tai koboltti(III)kloridi. Erityisen helposti muodostuvia ja stabiileja ovat sykliset asetaalit, jotka muodostuvat etyleeniglykolista tai 1,3-propaanidiolista.

Asetaalin muodostumisen happokatalysoitu mekanismi alkoholista ja aldehydistä tai ketonista on seuraava: Reaktion ensimmäisessä vaiheessa happo luovuttaa protonin karbonyyliryhmän hapelle, mikä lisää sen elektrofiilisyyttä. Tämän jälkeen nukleofiilinen alkoholi reagoi karbonyyliryhmän hiilen kanssa muodostaen tetraedrimäisen välivaiheen. Välivaihe luovuttaa protonin, jolloin muodostuu hemiasetaali. Seuraavassa vaiheessa happo protonoi hemiasetaalin hydroksyyliryhmän ja hydroksyyliryhmä eliminoituu vetenä. Näin muodostuu oksoniumioni, joka elektrofiilisena reagoi toisen alkoholimolekyylin kanssa. Additiotuote luovuttaa viimeisessä vaiheessa protonin, jolloin muodostuu asetaali.
:
Asetaaleja voidaan valmistaa myös aldehydien tai ketonien ja ortoestereiden välisellä reaktiolla. Tämä reaktio on erityisen käyttökelpoinen ketaalien valmistamiseen, koska ketonien ja alkoholien välisten reaktioiden saannot ovat usein heikot. 

Asetaalit eivät hydrolysoidu emästen vaikutuksesta, mutta hapot hydrolysoivat ne aldehydeiksi tai ketoneiksi ja alkoholiksi. Mekanismi on käänteinen asetaalin muodostumisreaktiolle. Rengasrakenteiset asetaalit eivät hydrolysoidu yhtä helposti kuin asykliset asetaalit.

## Lähteet

## Aiheesta muualla
Moritz

**Moritz**, myös **Morits** tai **Moriz**, on muun muassa Saksassa ja Ruotsissa esiintyvä miehen etunimi. Se on muunnos latinalaisesta nimestä *Mauritius*, joka tarkoittaa maurilaista tai marokkolaista. Samaa alkuperää on suomen­kielinen nimi Mauri.

Suomessa nimi Moritz on annettu noin 430 henkilölle vuoden 2024 syyskuuhun mennessä. Eniten sitä on annettu nimeksi vuosina 1990–1999, jolloin Moritzin sai etunimekseen 145 henkilöä. Moritzin nimipäivä on suomenruotsalaisen kalenterin mukaan 22. syyskuuta, joka suomenkielisen kalenterin mukaan on Maurin nimipäivä.

## Tunnettuja Moritzeja, Moritseja ja Morizeja

* Morits (1521–1553), Saksin vaaliruhtinas 1547–1553
* Moritz Auffenberg von Komarów (1852–1928), itävaltalainen kenraali
* Moritz Bauer (s. 1992), itävaltalainen jalkapalloilija
* Moritz Bleibtreu (s. 1971), saksalainen näyttelijä
* Moritz Bloch, *Mór Ballagi* (1815–1891), unkarilainen teologinen kirjailija ja kielentutkija
* Moritz Balthasar Borkhausen (1760–1806), saksalainen lintu- ja kasvitieteilijä
* Moritz Böhringer (s. 1993), saksalainen amerikkalaisen jalkapallon pelaaja
* Moritz Wilhelm Drobisch (1802–1896), saksalainen matemaatikko, filosofi ja musiikkiakustiikan tutkija
* Moritz Fürste (s. 1984), saksalainen maahockeypelaaja 
* Moritz Haubold von Schönberg (1770–1860), saksalainen vapaaherra, Sleesian ja Pommerin ylipresidentti
* Moritz Hauptmann (1792–1868), saksalainen viulisti, säveltäjä ja musiikkiteoreetikko
* Moritz von Hessen (1926–2013), saksalainen liikemies, Suomen kuninkaaksi valitun Friedrich Karlin pojanpoika
* Moritz Hornborg (1813–1856), suomalainen opettaja, runoilija ja sanomalehtimies
* Moritz Hermann von Jacobi (1801–1874), saksalais-venäläinen fyysikko ja insinööri
* Moritz Körner (s. 1990), saksalainen poliitikko ja europarlamentaarikko
* Moritz Leitner (s. 1992), saksalainen jalkapalloilija
* Moritz Leuenberger (s. 1946), sveitsiläinen poliitikko
* Moritz Wilhelm Melart (1821–1884), suomalainen Venäjän armeijan kenraalimajuri
* Moritz Moszkowski (1854–1925), saksalainen säveltäjä ja pianisti
* Moritz Müller (s. 1986), saksalainen jääkiekkoilija
* Morits Oranialainen (1567–1625), Alankomaiden käskynhaltija 1585–1625
* Moritz Porges (1857–1909), tšekkiläinen shakinpelaaja
* Moritz Rabinowitz (1887–1942), norjalainen liikemies
* Moriz Rosenthal (1862–1946), puolalainen pianisti
* Morits Saksilainen, *Moritz de Saxe* (1696–1750), Ranskan marsalkka
* Moritz Sassi (1880–1967), itävaltalainen lintutieteilijä
* Moritz Schlick (1882–1936), saksalainen fyysikko ja filosofi
* Moritz Schreber (1808–1861), saksalainen lääkäri ja pedagogi, siirtolapuutarhaliikkeen innoittaja
* Moritz Seider (s. 2001), saksalainen jääkiekkoilija
* Moritz Stoppelkamp (s. 1986), saksalainen jalkapalloilija
* Moritz August von Thümmel (1738–1817), saksalainen kirjailija
* Moritz Volz (s. 1983), saksalainen jalkapalloilija

### Koira
* Moritz, saksalaisen hävittäjälentäjä Manfred von Richthofenin tanskandoggi

## Kuvitteellisia Moritzeja

* Moritz, kuriton poika kuvakertomuksessa Max ja Moritz

## Lähteet

## Aiheesta muualla
Monsieur Frigot

**Monsieur Frigot** On ranskalaisen taiteilijan Jean-Francois Milletin öljyvärimaalaus kankaalle vuodelta 1841. Kooltaan tämä työ on 46,5×38,5 cm ja se kuuluu Ateneumin taidemuseon Ester ja Jalo Sihtolan kokoelmiin.

Jean-Francois Millet maalasi nuoruudessaan kotikaupungissaan Le Havressa lukuisia muotokuvia sukulaisistaan ja kaupungin porvaristosta. Tämä *Monsieur Frigot*- maalaus on yksi näistä töistä. Jalo Sihtola osti Monsieur Frigotin ruotsalaisen yksityiskokoelman huutokaupasta. Maalauksen pari, Mme Frigot, on Tukholman National- museossa.

Millet oli realismin keskeisiä nimiä. Hänen kuuluisimmat maalauksensa ovat 1850-luvulta, kuten *Kylväjä* ja *Iltakellot*.

## Lähteet

## Aiheesta muualla
* Suomen Kansallisgalleria: Kokoelmat: Monsieur Frigot. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FE42_Object_Identifier%2FA-2002-338&imagesize=0
Panafrikkalainen parlamentti

**Afrikan parlamentti** (tunnetaan myös nimellä *Panafrikkalainen parlamentti* tai *Afrikan unionin parlamentti*) on Afrikan unionin lainsäädäntöelin. Se perustettiin maaliskuussa 2004 Addis Abebassa Etiopiassa, mutta muutti myöhemmin Midrandin kaupunkiin Etelä-Afrikassa. Afrikan parlamentin tehtävä oli sen ensimmäisen viisivuotiskauden aikana neuvoa-antava ja kansalaisjärjestöjä konsultoiva, mutta vähitellen sille on myös vaadittu lisää lainsäädännöllistä valtaa.

## Kokoonpano
Parlamentissa on tällä hetkellä 235 jäsentä yhteensä 54 jäsenmaasta. Jokainen jäsenmaa lähettää parlamenttiin edustajikseen viiden henkilön vahvuisen delegaation, jossa on oltava vähintään yksi naisedustaja.  Parlamenttia johtaa presidentti ja neljä varapresidenttiä, jotka valitaan kolmeksi vuodeksi kerrallaan edustamaan Afrikan eri alueita. Kaudella 2018-2021 he ovat : 

* Roger Nkodo Dang, pj., Kamerun (Keskinen Afrikka) 
* Stephen Julius Masele, I vpj., Tansania (Itä-Afrikka)
* Haidara Aichata Cisse, II vpj., Mali (Länsi-Afrikka)   
* Bouras Djamel, III vpj., Algeria (Pohjois-Afrikka) 
* Chief F. Z. Charumbira, IV vpj., Zimbabwe (Eteläinen Afrikka) 

Parlamentti työskentelee 11 pysyvässä komiteassa. Ne kokoustavat kahdesti vuodessa tai useammin jos on pakko . 

## Ulkosuhteet

Euroopan parlamentissa toimii Afrikan unionin valtuuskunta, jonka tarkoituksena on syventää suhteita EU:n ja Afrikan välillä.

## Lähteet
Tom Kuchka

**Tom Kuchka** (1938 Pennsylvania, Yhdysvallat – 2000) oli yhdysvaltalainen muusikko, joka asui Suomessa 1960-luvun lopulta lähtien. New Yorkin jazzpiireissä muusikonuransa aloittanut Kuchka kiinnostui Suomessa kotiseutunsa perinnemusiikista bluegrassistä, jota hän opetti kolmen vuosikymmenen ajan viikoittaisessa Toimela Bluegrass Workshopissaan Helsingissä.

Multi-instrumentalisti Kuchka osasi soittaa mitä tahansa bluegrass-perinteeseen kuuluvaa soitinta niin, että hän kykeni kulloisessakin kokoonpanossa täyttämään tarpeen mukaan minkä tahansa roolin. Hänen pääinstrumenttinsa olivat pystybasso ja korkea tenorilauluääni.

Tom Kuchka kuoli vuonna 2000. Kahta vuotta myöhemmin hänet valittiin European Bluegrass Pioneeriksi äänestyksessä, johon osallistuivat European World of Bluegrass -järjestön edustajat eri maista.

Tom Kuchkan tytär on kuvataiteilija Heta Kuchka (s. 1974).

## Levytyksiä
**I Remember,* Kompass KOLP 19, 1980.
**Big City Thrills,* Megamania MGM 2029, 1990.

## Lähteet

## Aiheesta muualla
*Tom Kuchka Discogs.com -sivustolla
Milo

**Milo** voi tarkoittaa seuraavia:

* Milo, Nigerin sivujoki Guineassa
* Milo, Kreikan Milos-saaren italiankielinen nimi
* Milo, miehen etunimi
* Titus Annius Milo, roomalainen poliitikko ja kansankiihottaja
* Milona ”Milo” Tiainen, suomalainen Counter-Strike 2 -pelaaja.
* Milo, sukunimenä:
** Candi Milo (s. 1966), yhdysvaltalainen ääninäyttelijä
** Mike Milo (s. 1965), yhdysvaltalainen animaatio-ohjaaja ja
** Sandra Milo (1935–2024), italialainen näyttelijä
Paras käytettävissä oleva tekniikka

**Paras käytettävissä oleva tekniikka** (englanniksi Best available technology, **BAT**) on termi ja periaate, jota käytetään puhuttaessa tekniikasta, joka minimoi tuotanto- tai muun laitoksen ympäristövaikutuksia. Termin taustalla ovat ympäristöoikeudelliset ennaltaehkäisyn periaate ja varovaisuusperiaate.  "Tekniikka" on BAT-periaatteen kohdalla laajasti tulkittava sana, jolla tarkoitetaan teknologian lisäksi laitoksen suunnittelun ja rakentamisen toimintatapoja, laitoksen ylläpitoa ja käytön ja käytöstä poistamisen menetelmiä. Periaatteen tavoitteena on ehkäistä päästöjä ympäristöön tehokkaimmilla teknisillä valinnoilla. 

## Käsitteen alkuperä
Termi on määritelty EU:n vuonna 1996 hyväksymässä IPPC-direktiivissä (IPPC, Integrated Pollution Prevention and Control), jossa huomio on ympäristön pilaantumisen ehkäisemisessä ja pilaantumisen vähentämisen yhtenäistämisessä. IPPC-direktiivin määritelmää "parhaasta käytettävissä olevasta tekniikasta" käytetään koko Euroopassa ja se määritellään ”tietyn toiminnan ja siinä käytettävien menetelmien tehokkaimmaksi ja edistyneimmäksi asteeksi, jolla voidaan osoittaa olevan sellaiset tekniset ja käytännölliset ominaisuudet, jotka soveltuvat periaatteessa käytännön pohjaksi raja-arvoille, joiden tarkoitus on estää, ja milloin se ei ole mahdollista, vähentää yleisesti päästöjä ja vaikutuksia koko ympäristöön.” 

## Määritelmä
*"**Paras**" tarkoittaa tehokkainta menetelmää, jolla saavutetaan yleisesti korkea taso koko ympäristön suojelussa
*"**Käytettävissä oleva**" tarkoittaa tekniikoita, jotka on kehitetty sellaisessa mittakaavassa, että niiden 
käyttö kyseisellä teollisuudenalalla on mahdollista taloudellisesti ja teknisesti kannattavalla tavalla kustannukset ja hyödyt huomioon ottaen ja riippumatta siitä, käytetäänkö tai tuotetaanko näitä tekniikoita kyseisen jäsenvaltion alueella, kunhan ne ovat kohtuullisella tavalla toiminnanharjoittajan käytettävissä
*"**Tekniikka**" tarkoittaa sekä käytettyä teknologiaa että laitoksen suunnittelua, rakennetta, ylläpitoa, käyttöä sekä tapaa, jolla se poistetaan käytöstä 

## Lähteet
Milo (nimi)

**Milo** on miehen etunimi, alkujaan keskieurooppalainen lyhentymä slaavilaisesta hallitsijanimestä Miroslav, joka esiintyy myös muodossa *Miloslav*. Toisaalta Milo saattaa myös olla muunnos nimestä Camillo tai Emil. Milo voi olla myös lempinimi slaavinimestä Milorad (, "rakas", "sydämellinen"; *rad*, "työ" "ilo", "hoiva"), jonka puolalainen muoto on Miłorad. Milon slaavilainen femiinimuoto on Mila.

Suomessa nimi Milo on tullut käyttöön vasta 1900-luvun loppupuolella, ja alkanut yleistyä vasta 2000-luvulla. Vuoden 2019 loppuun mennessä se on annettu 1&nbsp;656 henkilölle. Vuodesta 2015 lähtien Milon nimipäivä on suomenkielisen ja vuodesta 2020 lähtien myös ruotsinkielisen kalenterin mukaan 7. syyskuuta.

## Tunnettuja Miloja

* Milo Cawthorne (s. 1989), uusiseelantilainen näyttelijä
* Milo Đukanović (s. 1962), Montenegron presidentti 1997–2002
* Milo Hamilton (1927–2015), yhdysvaltalainen urheiluselostaja
* Milo Manara (s. 1945), italialainen sarjakuvataiteilija
* Milo Martin (1893–1970), sveitsiläinen kuvanveistäjä
* Milo Marttinen (s. 2004), suomalainen jääkiekkomaalivahti
* Milo O'Shea (1926–2013), irlantilainen näyttelijä
* Milo Snellman (s. 2005), suomalainen näyttelijä
* Milo Ventimiglia (s. 1977), yhdysvaltalainen näyttelijä
* Milo Yiannopoulos (s. 1984), brittiläinen toimittaja

## Kuvitteellisia Miloja
* Milo (Mune), päähenkilö piirroselokuvassa *[[Milo - kuun vartija]]*
* Milo Rambaldi, renessanssiaikainen keksijä ja ennustaja tv-sarjassa Alias

## Lähteet

## Aiheesta muualla
Elisabeth Moss

**Elisabeth Singleton Moss** (s. 24. heinäkuuta 1982 Los Angeles, Kalifornia, Yhdysvallat) on yhdysvaltalainen näyttelijä.

Moss tunnetaan muun muassa Peggy Olsonin roolista televisiosarjassa *[[Mad Men]]*. Moss aloitti näyttelijänuransa 7-vuotiaana. Hänen muihin tunnetuimpiin töihinsä kuuluvat muun muassa roolit televisiosarjassa *[[West Wing]]* (1999–2006) sekä elokuvissa *[[Vuosi nuoruudestani]]* (1999) ja *[[The Attic]]* (2008). Hän näytteli pääroolissa televisiominisarjassa *[[Top of the Lake]]* (2013), josta hänet palkittiin parhaan minisarjan tai televisioelokuvan naispääosan Golden Globella.

Vuodesta 2016 Moss on näytellyt draamasarjassa *[[The Handmaid’s Tale – Orjattaresi]]*, josta hänet palkittiin parhaan draamasarjan naispääosan Primetime Emmyllä ja Golden Globella.

## Yksityiselämä
Mossin isä on brittiläinen ja äiti amerikkalainen, jolla on ruotsalaisia sukujuuria. Hän on uskonnoltaan skientologi. 

Moss tapasi vuonna 2009 Fred Armisenin, jonka kanssa meni avioitui vuotta myöhemmin. Avioliitto päättyi kahdeksan kuukauden kuluttua eroon.

## Lähteet
Jan Yrlund

**Jan ”Örkki” Yrlund** (s. 1970) on suomalainen muusikko ja graafikko.

Tammikuussa 1988 Yrlund liittyi metalliyhtye Prestigeen entisen yhtyeensä Claymoren lopetettua toimintansa. Musiikki oli Yrlundin päätoiminen työ 2000-luvun taitteeseen saakka, jolloin levynkansitaiteilu alkoi vallata alaa.

Jan Yrlund on soittanut 15 albumilla ja useilla lyhyemmillä julkaisuilla. Hän omistaa oman graafisen studionsa, Darkgrove Designin. Hän on kuvittanut yli 40 levyä, ja kuvataiteellisiksi vaikuttajikseen hän on nimennyt Caravaggion ja Rembrandtin.

## Lähteet

## Aiheesta muualla
* Jan Yrlund Allmusic.com-sivustolla
Algot Lange

**Algot Lange** (17. huhtikuuta 1850 Kalmar, Ruotsi – 13. maaliskuuta 1904 Pariisi, Ranska) oli ruotsalainen oopperalaulaja (bassobaritoni) ja laulupedagogi. Hän toimi oopperalaulajana Helsingin Ruotsalaisessa teatterissa, Ruotsin kuninkaallisessa oopperassa ja Tanskan kuninkaallisessa teatterissa, jossa hän toimi myös laulunopettajana.

Lange oli naimisissa suomalaissyntyisen pianistin Ina Langen kanssa.
Valko-Venäjän kansallisooppera ja -baletti

**Valko-Venäjän kansallisooppera ja -baletti** eli täydelliseltä nimeltään *Valko-Venäjän tasavallan kansallinen akateeminen suuri ooppera ja baletti* (, ) on vuonna 1933 toimintansa aloittanut, Valko-Venäjän pääkaupunki Minskistä kotoisin oleva kansallisooppera ja -baletti. Kansallisoopperan ja -baletin pohjana oli tuolloin toiminut Valkovenäläinen ooppera- ja balettistudio.

Valko-Venäjän  kansallisoopperalle ja -baletille avattiin oma teatterirakennus 10. maaliskuuta 1939. Sen suunnitteli myös Hallituksen talon (1932) ja Kansallisen tiedeakatemian (1939) arkkitehtina toiminut, vuonna 1935 Leningradiin taideakatemian professoriksi kutsuttu Iosif Lanhbard (1882–1951). Oopperatalo rakennettiin vuosina 1934–1938.  Rakennussuunnitelmia tosin muokattiin rakennustöiden aikana niin, että rakennus pieneni ja halpeni rakennusprojektin alkuvaiheen suunnitelmasta.

## Lähteet

## Aiheesta muualla

*Natsionalnyi akademitšeski Bolšoi teatr opery i baleta   (interfax.by)
Tommy Wargh

**Tommy Andreas Wargh** (s. 19. joulukuuta 1986 Örnsköldsvik, Ruotsi) on ruotsalainen jääkiekkopuolustaja, joka pelasi kaudella 2015–2016 kotimaansa toiseksi korkeimmalla sarjatasolla HockeyAllsvenskan-joukkue IF Björklövenissä. Hän on pelityyliltään kahden suunnan puolustaja. Wargh osaa tarvittaessa pelata myös hyökkääjänä.

## Ura
### Seuraura
Wargh on MODO Hockeyn kasvatti. Hän voitti joukkueessa U16-junioreiden mestaruuden vuonna 2002 ja J20 SuperElitin mestaruuden vuonna 2004. Wargh teki MODOssa Elitserien-debyyttinsä kaudella 2005–2006, jolloin hän teki 40 runkosarja- ja viidessä playoff-ottelussa tehot 3+9=12, jotka ovat myös Warghin yhden kauden piste-ennätys Elitserienissä. Kausi 2006–2007 hänellä jäi loukkaantumisten takia hieman rikkonaisemmaksi ja Wargh pelasi runkosarjan aikana vain 14 Elitserien-ottelua sekä yhdeksän ottelua MODOn J20-junioreissa. Hän voitti kauden päätteeksi Ruotsin-mestaruuden.

Neljän MODOssa pelatun vuoden jälkeen Wargh siirtyi kaudeksi 2009–2010 Venäjän toiseksi korkeimmalle sarjatasolle Vysšaja Liga-joukkue Molot-Prikamje Permin riveihin. Hän oli joukkueen tehokkain puolustaja tehoilla 8+14=22, joilla Wargh jakoi sarjan puolustajien pistepörssin kahdeksannen sijan Himik Voskresenskin Aleksandr Grišinin kanssa. Hän oli myös kevään 2010 pudotuspelien tehokkain puolustaja tehoilla 6+4=10. Kaudeksi 2010–2011 Wargh siirtyi kaksivuotisella sopimuksella KHL:n tulokasjoukkue Jugra Hanty-Mansijskiin. Tulokaskausi KHL:ssä toi 32 runkosarjaottelussa tehot 1+8=9.

Kesken toisen Jugra-kauden 2011–2012, marraskuussa 2011 Wargh kaupattiin KHL:n jumbojoukkue Avtomobilist Jekaterinburgiin. Kaudeksi 2012–2013 hän siirtyi sarjatasoa alemmas VHL-joukkue Rubin Tjumeniin.

Syyskuussa 2013 Wargh siirtyi 11 ottelun mittaiselle koejalle SM-liigajoukkue Helsingin IFK:hon. Hän pelasi seitsemän ottelua jääden niissä ilman tehopisteitä ja lähti joukkueesta lokakuussa. Kuukautta myöhemmin Wargh teki loppukauden 2013–2014 kattavan jatkosopimuksen kotimaansa toiseksi korkeimmalla sarjatasolla HockeyAllsvenskanissa pelaavan IF Björklövenin kanssa. Hän oli kevään 2014 Kvalserienissä pelipaikastaan huolimatta joukkueen paras pistemies, maalintekijä ja syöttäjä tehoilla 5+7=12.

Warghin ilmoitettiin jättäneen Björklövenin kauden 2015–2016 jälkeen maaliskuussa 2016.

### Maajoukkueura
Wargh pelasi alle 20-vuotiaiden MM-kilpailuissa vuonna 2006. Yhteensä hän on pelannut 16 nuorten maaottelua.

## Tilastot

## Lähteet
*
*

### Viitteet
Rubycon

**Rubycon** voi tarkoittaa:

* *[[Rubycon (albumi)]]*, Tangerine Dreamin albumi
* Rubycon (yhtye), australialainen rockyhtye
* Rubycon (yritys), japanilainen elektronisia kondensaattoreita, kalvokondensaattoreita ja virtalähteitä valmistava yritys

## Katso myös
* Rubicon (täsmennyssivu)
Rajajoki (täsmennyssivu)

**Rajajoki** voi tarkoittaa ainakin seuraavia:

*rajajoki, joki, jota pitkin kulkee kahden maan tai hallinnollisen alueen raja
*Rajajoki eli Siestarjoki, joki Karjalankannaksella, entinen Suomen ja Venäjän rajajoki
*Rajajoki eli Siestarjoki, kaupunki Raja- eli Siestarjoen suulla
*Rajajoki, entinen kylä Terijoella
*Rajajoki, Tornionjoen vesistöön kuuluva puro Ruotsin ja Suomen rajalla, lähellä Kolmen valtakunnan rajapyykkiä
*Rajajoki, Tenojoen vesistöön kuuluva puro Norjan ja Suomen rajalla, lähellä Peltotunturia
*Rajajoen rautatieasema, entinen rautatieasema Riihimäen–Pietarin radalla Rajajoen länsirannalla
*Rajajoen taistelu, vuonna 1703 käyty Suuren Pohjan sodan taistelu
Crossing the Rubicon

**Crossing the Rubicon** voi tarkoittaa:

* Julius Caesarin kansalaissota
* metaforisesti "Piste josta ei ole paluuta"

## Musiikki
* *[[Crossing the Rubicon (Armageddonin albumi)|Crossing the Rubicon]]*, ruotsalaisen melodisen metallin yhtyeen Armageddonin albumi vuodelta 1997
* *[[Crossing the Rubicon (The Soundsin albumi)]]*, ruotsalaisen new wave -yhtyeen albumi vuodelta 2009
* ”Crossing the Rubicon”, The Human Abstractin kappale albumilta *[[Nocturne (albumi)|Nocturne]]*
* ”Crossing the Rubicon”, Revolution Renaissancen kappale yhtyeen albumilta *[[Trinity]]*

## Katso myös
* Rubicon (täsmennyssivu)
Louise Boije af Gennäs

**Louise Gunvor Catharina Lagercrantz Boije af Gennäs,** s. *Boije af Gennäs* (1. marraskuuta 1961) on ruotsalainen kirjailija, toimittaja ja televisiossa käsikirjoittaja.

Hän on viettänyt lapsuutensa Brommassa ja kävi koulun Lundsbergs skola -nimisessä sisäoppilaitoksessa. Hän suoritti ylioppilastutkinnon huippuarvosanoin. Sen jälkeen hän jatkoi opinto ulkomailla ja opiskeli kirjallisuutta ja journalistiikkaa Yhdysvalloissa. 

Hän on kirjoittanut kirjojen lisäksi käsikirjoituksia televisiosarjoihin, muun muassa *[[Varustamo]]on*. Hänen kirjansa *Stjärnor utan svindel* on noussut Ruotsin homopiireissä kulttiasemaan, sillä sen väitetään kuvaavan hänen suhdettaan kirjailija Mian Lodaleniin

Boije af Gennäs on vuodesta 1999 ollut naimisissa Carl-Erik Lagercrantzin kanssa, ja heillä on kaksi yhteistä lasta. Hän on aiemmin ollut naimisissa Ny demokrati -puolueen silloisen puoluesihteerin Peter Voorsin kanssa.

Kirjailijana hän käyttää aina alkuperäistä nimeään.

## Teokset
* *Ta vad man vill ha*, 1991
* *Ju mer jag ser dig*, 1992
* *Ingen människa en ö*, 1994
* *Stjärnor utan svindel*, 1996
* *Rent hus*, 1999
* *När kärleken kom*, 1999
* *Högre än alla himlar*, 2010
* *Blå koral*, 2012

## Lähteet
Disturbance

__NOTOC__
**Disturbance** on italialaisen death metal -yhtyeen Hour of Penancen esikoisalbumi. Se julkaistiin vuonna 2003 levymerkillä Xtreem Music.

## Kappaleet
Kaikki kappaleet sanoittanut Enrico Schettino

#
#
#
#
#
#
#
#
#
#

## Kokoonpano
* Mike Viti – laulu, bassok
* Enrico Schettino – kitara, äänittäjä, miksaaja, kansitaiteen konsepti
* Francesco De Honestis – kitara
* Mauro Mercurio – rummut

### Tuotanto
* Stefano Morabito – tuottaja, äänittäjä, miksaaja
* Andrea Cipolla – kansitaide, layout

## Arvostelut
* Desibeli.net: 
* Imperiumi.net: 
* The Metal Observer: 9/10

## Aiheesta muualla
* 
* 

## Lähteet
Chinaberry Girl

**Chinaberry Girl** on virolaisen poplaulaja Iiris Vesikin EP. Sen julkaisi Universal Music Group 26. elokuuta 2013. Siltä löytyy neljä kappaletta, joista ensimmäinen, "Tigerhead" julkaistiin singlenä toukokuussa 2013. "Chinaberry Girl" ei päässyt kotimaassaan listoille, mutta Suomessa se sai pian julkaisunsa jälkeen suurta suosiota, sillä se pääsi muutamassa tunnissa Suomen Airplaylistan 6. sijalle.

## Kappaleet
**Digital Download**

#
#
#
#

## Lähteet